ST. BIRGITTA MENIGHET

Sognepresten

St. Josephs gate 17

1606 Fredrikstad

Fredrikstad, 14. juni 2019.

**Innskriving til konfirmantundervisning, andre år**

**for ungdommer født i 2005 eller tidligere.**

Fra og med høsten 2014 går konfirmantundervisningen over **to år.**

Vi inviterer alle ungdommer, sammen med foreldre til et kort **orienteringsmøte med påmelding til FERMINGENS SAKRAMENT** i St. Birgitta menighetssal **fredag 6. september kl. 18.00.**

**Forberedelsen til fermingens sakrament går over to år og begynner i 8. klasse. De som ikke har gått 8. klasse i år, må følge undervisningen for 8. klasse (på lørdager) samtidig som de går til konfirmantundervisning, hvis de vil bli konfirmert på våren 2020.**

Kirkens sakramenter er frukten av Kristi frelsende offer på korset. Så sakramentene er alltid tilknyttet til troen og det åndelige liv, ikke med det verdslige liv. Noen katolske foreldre og flere konfirmanter forstår ikke det. Vi har syv sakramenter. Sakramentene som innvier kristenlivet - dåp, ferming, Eukaristi. Sakramenter som helbreder- bot og sykesalving og sakramenter som står til tjeneste for de troendes fellesskap og sendelse – ordinasjon og ekteskap. Sakramentene berører alle de viktige tidspunkter i det kristne liv. Alle sakramenter er rettet mot Eukaristien «som mot sitt egentlige mål». For å motta det på en fruktbar måte, må konfirmanten være i nådens stand. Derfor forbereder vi dem med Eukaristien, undervisning og åndelige aktiviteter.

I Den katolske kirke har du anledning til å motta fermingens sakrament når du har fylt 15 år og har fått tilstrekkelig undervisning, og viktigst: Når du selv mener at du er moden til å bli et aktivt medlem i menigheten. Konfirmasjonen er et sakrament som styrker deg i troen og hjelper deg til å begynne et aktivt liv i Kirken. Kirken trenger deg, men du må selv velge Kirken.

For å kunne velge Kirken og konfirmasjonen, må du lære hva Kirken står for, hva konfirmasjonen innebærer og hva det betyr å tro på Jesus Kristus. Det er derfor vi har konfirmasjonsundervisningen. Først etter at du har deltatt i denne undervisningen, og i de hellige messer, får du et grunnlag for å velge om du vil la deg konfirmere nå, eller utsette det til senere.

**Forberedelsen til konfirmasjonen består av to deler:**

**1)** **Deltakelse i menighetens søndagsmesser:**

Søndagsmesse er en selvfølge (og plikt) for alle katolikker. **1. KIRKENS BUD**: ***På søndager skal du delta i Messen og på festdager likeledes*** **(2 Mos 20, 8-11).** Så konfirmanter må kunne dokumentere at dehar deltatt i hver søndagsmesse.

**2)** **Undervisning:**

Undervisningen for konfirmantgruppen går to torsdager i måneden, med start kl. 18.00 med messe og sakramentsandakt, og påfølgende undervisning som slutter kl. 20.30. **Undervisningen er obligatorisk.**

**Vend arket, mer informasjon på baksiden.**

**Her er de datoene for undervisning skoleåret 2019/2020:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **12.september**  **26.september** | **17.oktober 31.oktober** | **7.november**  **21.november** | **5.desember**  **19.desember** | **9.januar**  **23.januar** | **6.februar**  **27.februar** | **12.mars**  **26.mars** | **2. april**  **16. april** | **21.april øvelse** | **25.april kl. 12.00 Ferming** |

**Konfirmanthelger, ungdomsmesse og andre aktiviteter.**

Det blir to helger for konfirmanter i løpet av året. Datoene er **fredag 8. november – søndag 10. november 2019** og **fredag 6. mars – søndag 8. mars 2020. Disse er obligatoriske og en del av undervisningen.**

**Konfirmantleir i påsken.**

**Det er konfirmantleir i OKB i regi av NUK.**

**Konfirmantleiren** vil være **i påsken** fra palmesøndag 5. april til 1. påskedag 12. april 2020. Deltageravgift er kr. 1.900,00. Menigheten dekker kr. 500,- av deltageravgiften etter kvittering for betalt deltageravgift. Leirsted er ennå ikke fastsatt. Mer informasjon om dette etter nyttår. Her kan du oppleve påskemysteriet og få mange nye, katolske venner.  **Leiren er en obligatorisk del av konfirmantopplegget**.

**Norges Unge Katolikker**

Konfirmantkatekesen er medlem av Norges Unge Katolikker (NUK), og alle som deltar blir automatisk også medlem i NUK. Hvis du ikke ønsker å stå som medlem av NUK krysser du av i det vedlagte skjemaet. Biskopen og sogneprest anbefaler alle å være medlemmer av Norges Unge Katolikker. Som medlem får du blader og rabatter på leirer. Medlemskapet gjør at vi får mer penger fra menighetens kommuner og dermed mer penger til konfirmantarbeidet. **Prisen for å delta i konfirmantforberedelsene er den samme, enten du ønsker å være medlem i NUK eller ei.**

For mer informasjon om NUK, se [www.nuk.no](http://www.nuk.no/)

**Betaling**

For alle konfirmanter ber vi om et bidrag på **kr. 800,-** pr. skoleår. Beløpet skal betales ved påmelding til konto: **1503.19.45078**. Merk giroen med ”KONFIRMANTENS FULLE NAVN” og ”konfirmasjon”. I betalingen inngår ett års medlemskap i Norges Unge Katolikker (NUK), undervisningsmateriell, konfirmanthelger og gaver. For familier med presset økonomi kan det gjøres særavtaler. Økonomi skal **IKKE** være en hindring til deltagelse i konfirmantopplegget. Ta kontakt med pater Jagath.

**Foreldremøte: fredag 31. mars 2020 kl. 18.00.**

**Fermingens sakrament er lørdag 25. april 2020, kl. 12.00.**

**Fyll ut det vedlagte påmeldingsskjemaet og ta det med på orienteringsmøtet fredag 6.september!**

**Dersom du ikke er døpt i St. Birgitta kirke, må du også ta med kopi av dåpsattest.**

**Fadder må være katolikk, over 16 år, fermet (konfirmert katolsk) og må levere kopi av fermingsattest.**

**Katolsk fadder:**

Hvorfor katolsk fadder?

Rollen som fadder er å ta ansvar for å instruere barnet i troen, spesielt hvis foreldrene svikter i denne plikten. Fadderen må ha fylt 16 år. Fadderen må være en katolikk som har mottatt sakramentene, den hellige nattverd og konfirmasjon, og «fører et liv i harmoni med tro og den rollen som skal gjennomføres.» Dessuten kan fadderen ikke hindres av noen kanonisk straff. Ideelt sett bør fadderen ved dåpen også være fadderen ved konfirmasjonen. Vær oppmerksom på at mor og far til barnet ikke kan være fadder. Fadderen er, ifølge av katolske kirke rett, en åndelig veileder til fadderbarn. Fadderen må også leve et åndelig liv og være et godt eksempel til fadderbarn og samfunnet. Jfr. kirkeloven, nr. 874,1.

Leder for undervisningen er pater Jagath.

For mer informasjon kontakt pater Jagath. Kontortlf.: 69 30 15 22, mobilnr.: 414 68 740.

Med vennlig hilsen

…………………………………………………....................

Jagath P. Gunapala, OMI (sogneprest)